Nike jwaqqfu l-kuntratt ta' sponsor ma' Neymar minħabba investigazzjoni ta' stupru Id-ditta Amerikana tal-ilbies sportiv, Nike, ħabbret li se twaqqaf il-kuntratt b'mod ħesrem mal-attakkant Brażiljan ta' Paris SG, Neymar, minħabba li huwa "irrifjuta li jikkoopera f'investigazzjoni ta' bona fede" f'allegazzjoni ta' attakk sesswali fuq impjegata. L-allegat inċident seħħ fl-2016 u ġie rrappurtat lil Nike fl-2018 fejn qalu li l-investigazzjoni tagħha ma kinitx konklużiva. Rapporti qed isostnu Neymar ċaħad l-attakk sesswali u huwa se jiddefendi lilu nnifsu għal dawn l-ispekulazzjonijiet infondati. Nike ilha li waqqfet il-kuntratt ma' Neymar minn Awwissu li għadda iżda ma tat l-ebda raġuni Fl-istqarrija tiegħu nhar il-Ħamis, qal: "Ma jkunx xieraq li Nike tagħmel dikjarazzjoni akkużatorja mingħajr ma tkun tista' tipprovdi fatti ta' sostenn." Iżda żiedet tgħid: "Nike temmet ir-relazzjoni tagħha mal-atleta għax irrifjuta li jikkoopera f'investigazzjoni ta' bona fede ta' allegazzjonijiet kredibbli ta' mġieba ħażina." Nike qalu li l-vittma irrapporta l-allegazzjonijiet fl-2018 iżda inizjalment riedet tevita investigazzjoni u żżommha kunfidenzjali. Nike qalu li kkummissjonaw investigazzjoni indipendenti dwar il-kwistjoni s-sena ta' wara. L-allegata vittma ma ġietx imsemmija, b'Nike jgħidu: "Aħna nibqgħu nirrispettaw il-kunfidenzjalità tal-vittma u nirrikonoxxu wkoll li din kienet esperjenza twila u diffiċli għaliha."